**Mallin nimi:** Sateenvarjo

**Mallin tavoite:** Tavoitteena on, että opiskelija opettelee näkemään ja arvioimaan tämänhetkistä tilannettaan tulevana työnhakijana ja kartoittamaan niitä alueita, joita pitäisi kehittää.

**Mallin toteuttaminen käytännössä:**

Ohjaaja antaa ohjeet tehtävän tekemiseen: *Arviointiasteikko on sateenvarjon kaarilla, janoilla on 0 – 10 pistettä. Nolla pistettä sijoittuu sateenvarjon keskelle ja täydet 10 pistettä sateenvarjon ulkoreunalle. Kysymyksen numero on janan päässä.*

*Vastaa kysymykseen piirtämällä X siihen kohtaan janalle, joka mielestäsi vastaa tämän hetken tilannettasi työnhakijana. Kun olet vastannut kaikkiin kymmeneen kysymykseen, liitä X-merkit yhteen viivalla. Lopuksi väritä viivan sisäpuolelle jäävä alue.*

**Sateenvarjokysymykset:**

1. Tunnen vahvuuteni

2. Olen selvillä kehittämiskohteistani

3. Tiedän, miten kehitän taitojani

4. Tiedostan ne taidot ja ominaisuudet, joita tarvitsen valitsemallani alalla

5. Olen selvillä mahdollisuuksistani tulevaisuudessa

6. Olen realistinen työllistymistavoitteistani

7. Tiedän, mitä haluan työltä

8. Tiedän, miten selviän työelämässä

9. Tiedän seuraavat askeleeni

10. Nimeä itse joku arvioinnin kohde

Mitä suurempi väritetty alue on, sitä enemmän ”sateenvarjo suojaa sinua” eli sitä paremmaksi olet arvioinut tämänhetkisen tilanteesi. Älä kuitenkaan huolestu, jos sateenvarjosi ei ole vielä täysin suojaava. Pohdi, miten voisit kehittää niitä alueita, joihin et ole tyytyväinen. Valitse yksi osa-alue kerrallaan ja mieti, mitä voisit tehdä asian parantamiseksi.

**Mallin alkuperäinen lähde:**   
GetSet – be ready to go -hanke, http://www.getset.fi/getset/files/theme1.pdf